**POROČILO O DELU JADRALNO PADALSKE IN ZMAJARSKE KOMISIJE PRI LZS V LETU 2014**

* **Število cat.2 tekem ostaja na enakem nivoju, kot leta do sedaj.**
* **Organizacija DP uspešna v vseh treh kategorijah**
* **Uvrstitev na FAI lestvici**
* **Podpredsednik CIVL**
* **Posvečanje na varnosti po zgledu CIVL**

 V letu 2014 je bilo na koledarju deset cat.2 tekem, vključno s tremi DP. Vsa tri DP (jadralno padalsko-preleti, jadralno padalsko-pika, zmajarsko) so bila uspešno izpeljana.

 V 2014 smo ohranili visoko raven tekmovalnega športa, tako smo kot država na CIVL WPRS (FAI) lestvici v XC preletih na tretjem mestu kar je štiri mesta višje kot lani, v točnosti pristajanja smo še vedno na prvem mest medtem ko smo v zmajarski konkurenci padli iz šestega na dvanajstvo mesto. Padec pri zmajarjih gre predvsem zaradi nenastopa naše reprezentance na nedavno končanem svetovnem prvenstvu v Mehiki.

 Med posamezniki imamo tudi zelo dobre uvrstitve, ki so žal pri zmajarjih letos malo slabši, ravno zaradi nenastopanja na svetovnem prvenstvu, tako je Primož Gričar 41. med zmajarji v klasi 1, med sto imamo skupaj le 3 tekmovalce (2 manj kot lani), skupno 17 tekmovalcev na lestvici. Prav tako imamo pri pikaših na prvem mestu Ferarič Matjaža, kar 4 med prvimi desetimi, med sto 8 tekmovalcev, na lestvici 32 tekmovalcev (kar je 3 več kot lansko sezono), medtem ko imamo pri preletaših na 3. mestu Vidic Jurija, med sto 6 tekmovalcev, na lestvici pa kar 87 tekmovalcev. Vse tri discipline kažejo stabilno stanje glede na preteklo sezone.

Ekipa v točnosti pristajanja so postali Evropski prvaki, med posamezniki je drugo mesto zasedel Matjaž Sluga.

Prav tako je ekipa na nedavnem svetovnem prvenstvu v preletih zasedla odlično drugo mesto, med posamezniki, pa je bil najboljši Vidic Jurij na sedmem mestu.

Ponovno sem bil izvoljen za podpredsednika CIVL, tako ostajam na tem položaju že šesto leto. Prav v zadnjih letih je velika pozornost dana varnosti tekmovalcev, zato je CIVL sprejel kar nekaj strogih pogojev, ki jih morajo tekmovalci izpolnjevati na cat.1 tekmah, seveda pa smo kar nekaj teh že implementirali v naša pravila, ostala sprejeta letos na zadnji konferenci Februarja, pa bomo sprejeli letos in bodo veljala v drugi tekmovalni sezoni.

Izdajanje IPPI licence poteka nemoteno. To so FAI CIVL licence, ki jih izdaja nacionalna panožna zveza. Nadaljujemo s promocijo le teh, kot kaže se med piloti počasi dviga ozaveščenost o njih.

Tudi v prihodnje bomo delovali po enakem principu kot do sedaj. Letos nekih večjih nesoglasij pri delovanju podkomisije ni bilo. Večino zapletov smo uspešno rešili na sestankih. Sistem deluje, potrebnih bo še nekaj formalnih pravilnikov, ki bo omogočalo lažje delovanje podkomisij, sicer pa večjih zapletov v letu 2014 ni bilo.

Škofja Loka, dne 11.03.2015 Predsednik SKJPZ pri LZS

 Igor Eržen